nonius
Nonius, hjælpemålestokskala til aflæsning af tiendedele, anvendes på fx en skydelære.
Nonius har almindeligvis en længde på 9 mm og er delt i 10 dele. Ud for den første streg på nonius aflæses millimeterværdien på hovedmålestokken, hvorefter tiendedelsmillimeteren aflæses ved den streg på nonius, som falder sammen med stregen på hovedmålestokken.
Nonius findes også med skalaer, der kan udmåle 0,05 mm og 0,02 mm; skalaen er her delt i hhv. 20 og 50 dele, men usikkerheden i aflæsning heraf uden lup er meget stor.